Motho a ka hira setsha sa temothuo mo pusong go se dirisetsa temothuo ka maikaelelo a go se reka kgotsa go se se reke go ya fela ka boemo jwa setsha . Ditumalano tsa go hira ka maikaelelo a go reka di ntšhwafadiwa morago ga dingwaga di le tharo.
Lefapha la Temothuo la Bosetšhaba le gokaganya taolo ya mmu ka tshwanelo le go aba mmu wa puso o o dirisetswang temothuo o o fitlheletsweng go tswa go Boto ya Thuso-ka-ditšhelete ya Temothuo.
Fa mmu wa puso o o dirisetswang temothuo o le teng go ka hiriwa, Lefapha la Temothuo le tla dira papatso mo dikitsisong/dinothising le mo mafelong a botlhokwa a a sailang batho, jaaka dikantoro tsa magiseterata le seteišene sa maphodisa ga mmogo le mo dikuranteng.
Dira kopo mo mothong yo leina la gagwe le kwadilweng mo kitsisong.
Mookamedi mogolwane: Bonno jwa Balemirui kwa Lefapheng la Temothuo la Bosetšhaba ke ena a baakanyang khiro ya dithoto tsa FALA fa e setse e rebotswe ke Letona La Lefapha la Temothuo le Merero ya Mmu.
Madi a go hira a laolwa ke fomulara e e dirisiwang go lekanyetsa boleng jwa mmu.